পাঁচ ম্যাচে খেল ৭৫ গোল! প্রতিযোগিতা থেকে দল তুলে নিল মহামেডান

ওয়েব ডেস্ক : লজ্জার নজির মহামেডানের (Mohammedan)। পাঁচ ম্যাচে খেল ৭৫টি গোল। এমনই ঘটনা ঘটে গিয়েছে ফেডারেশনের সাব জুনিয়র লিগে (Sub Junior Leauge)। এমন পারফরম্যান্সের কারণে প্রতিযোগিতা থেক দলই তুলে নিল তারা। এর আগে মোহনবাগানের (Mohun Bagan) কাছে ২৩ গোল খেয়েছে তারা। ইস্টবেঙ্গলের (East Bengal) কাছেও ১৪ গোল খেয়েছিল মহামেডানের খুদেরা।

বুধবার বিভন্ন দলের কাছে একটি ই-মেল পাঠানো হয়েছিল ফেডারেশনের তরফে। সেখানে বলা হয়েছে, সাব জুনিয়র লিগ থেকে নিজেদের দল তুলে নিয়েছে মহামেডান (Mohammedan), শুধু ৭৫ গোল নয়, কোনও পয়েন্টও তাদের দখলে নেই। যার কারণে তালিকায় একদম নীচে নেমে গিয়েছিল মহামেডানের খুদেরা। তবে এইভাবে কোনও টুর্নামেন্ট থেকে দল তুলে নেওয়া আশ্চর্যকর বিষয়।

আরও খবর : ২০২৮-এর টি২০ বিশ্বকাপ খেলবে এই ১২টি দল! জানাল ICC

মূলত, সাব জুনিয়র লিগে রয়েছে মোট আটটি দল। তালিকার শীর্ষে রয়েছে ভবানীপুর। গত পাঁচ ম্যাচে তাঁদের পয়েন্ট ১২। তালিকায় দ্বিতীয় স্থানে রয়েছে মোহনবাগান। তাদের পয়েন্ট ১০। তৃতীয় স্থানে রয়েছে ইস্টবেঙ্গল। তাদেরও পয়েন্ট ১০। কিন্তু গোল পার্থক্যের কারণে তৃতীয় স্থানে রয়েছে তারা।

উল্লেখ্য, এই লিগে মোহনবাগানের বিরুদ্ধে ২৩টি গোল হজম করতে হয়েছে মহামেডানের (Mohammedan) খুদেদের। পাল্টা কোনও গেল করতে ব্যার্থ হয়নি তারা। ওই ম্যাচে ৮ গোল করেছিলেন অনুব্রত বাউল দাস। ছয়টি গোল করেছেন দর্পণ হাতিবড়ুয়া। তবে কলকাতার ময়দানে মহামেডানের এমন অবস্থা দেখে একপ্রকার অবাকই হয়েছেন ফুটবলপ্রেমীরা।